Înregistrare incredibilă cu un polițist local din Târgu Jiu. Agentul a fost filmat în timp ce îl amenința pe un șofer că îl amendează, pur şi simplu, „din ambiție”.

Sursa: sabotoriigorjului.ro

Actualizare 13:30 - „Poliţia Locală a Municipiului Târgu-Jiu a luat la cunoştinţă de filmarea care a apărut în spaţiul public. Pentru a lămuri aspectele de faţă, va fi demarată o cercetare administrativă", a declarat, joi, purtătorul de cuvânt al Poliţiei Locale Târgu-Jiu, Alexandra Petriţa.

Șofer: Spuneţi-mi, vă rog frumos, ce faceți de ambiție? Că ați spus că faceți de ambiție.

Polițist: Acum? O să vă dau amenda!

Şofer: Pe ambiție, nu?

Poliţist: Da!

Şofer: Bun!

Poliţist: Pe ambiție!

Șofer: Vă rog frumos să-mi daţi amendă pe ambiţie. Dacă dumneavoastră considerați treaba asta...

Polițist: Va dau și pe ambiție!

Şofer: Bun. Daţi pe ambiţie!

Dialogul a avut loc în trafic, în centrul orașului Târgu Jiu, între un șofer de taxi și un polițist local. Agentul știa că era și filmat, dar asta nu l-a împiedicat să îl avertizeze pe șofer că va primi amendă... din ambiție.

Se pare totuşi că cei doi ar fi cunoştinţe mai vechi. Din primele date, același șofer ar mai fi fost amendat în trecut, de același agent, pentru staționare ilegală.